**Kérdések a piaci konzultáció résztvevőihez**

A Budapesti Kerékpáros Közösségi Közlekedési Rendszer (Bubi) fejlesztése és üzemeltetése 2020’

Tisztelt Gazdasági Szereplők!

Kérjük, hogy a piaci konzultáció keretében az alábbi kérdések írásbeli és szóbeli megválaszolásával szíveskedjenek elősegíteni, hogy az ajánlatkérő által ”A Budapesti Kerékpáros Közösségi Közlekedési rendszer (Bubi) fejlesztése és üzemeltetése" tárgyban lefolytatni tervezett közbeszerzési eljárás sikeres legyen, s emellett érvényesüljenek a verseny tisztaságára, a gazdasági szereplők esélyegyenlőségére és egyenlő elbánására vonatkozó közbeszerzési alapelvek.

A Megrendelő által feltett kérdések sorszámozásra kerültek az anyagban (1. – 47.). Kérjük, hogy az Ajánlattevő a válaszadás esetében alkalmazza a sorszámokat hivatkozásként.

1. **Referenciák**
2. Kérjük, mutassa be, hogy mióta üzemeltet közösségi kerékpáros rendszereket.
3. Kérjük, mutassa be, hogy az elmúlt két évben milyen kerékpárszámú rendszereket üzemeltetett.
4. Kérjük, mutassa be milyen jellegű fejlesztéseket hajtott végre közösségi kerékpáros rendszereken.
5. Kérjük, hogy tájékoztasson arról, rendelkezik-e már referenciával Hibrid (Dokkoló + Free-float) vagy teljesen Free-float rendszer üzemeltetésében?
6. Kérjük tájékoztasson arról, hogy dobozos szoftverrendszer szállításával, üzemeltetésével kapcsolatosan milyen referenciákkal rendelkezik? (Ügyfélkezelő rendszer, értékesítési rendszer, bérlés és leadást vezérlő rendszer, elszámolást indító rendszer, SAP adatkapcsolat, riportok)
7. **Ajánlattételi határidő**
8. Kérjük, hogy tájékoztassanak az esetleges ajánlati határidő hosszát befolyásoló tényezőkről.
9. **Műszaki, üzemeltetési paraméterekkel kapcsolatos kérdések**

Gyűjtőállomások és a jelenleg üzemeltetett eszközök működési/üzemeltetési modelljei (Fizikai környezet):

A Megrendelő tulajdonában lévő kerékpárok szivacstömlővel ellátott gumival vannak felszerelve a defektmentes üzemeltetés érdekében. A jelenleg üzemeltetett kerékpárok váz kialakítása ellenálló az időjárás okozta amortizációnak, ennek következtében a biciklik hajtása nehezebb az átlag városi kerékpárokénál.

A Megrendelőnek célja a lefolytatandó közbeszerzéssel, hogy a teljes kerékpárállomány cserére kerüljön. A leszállítandó kerékpárok száma 1 200 darab, azonban az Üzemeltetési szerződés hatálya alatt opció lehívásban további 400 kerékpár megrendelését kérjük biztosítani.

A BKK Zrt-re a stabilitási törvény rendelkezései vonatkoznak, így a kerékpárok beszerzésével kapcsolatosan kezességet nem vállalhat.

**Megrendelő az alábbi két modell megvalósíthatóságát vizsgálja:**

1. Modell: Az Ajánlattevő új kerékpárokat szállít (1200 darab), melyek kompatibilisek a jelenleg üzemeltetett dokkoló rendszerünkkel (dokkolókra vonatkozó műszaki leírást lásd 3. sz\_melléklet), így a dokkolók fizikai kialakítása nem igényel fejlesztést, továbbá Ajánlattevő szállít a beszerzés keretén belül új Front-end, Back-end rendszert és Mobilapplikációt.

**VAGY**

1. Modell: Ajánlattevő új kerékpárokat és a kerékpár rögzítésére alkalmas dokkolórendszert szállít (1 200 darab), valamint beszerzés keretén belül leszállít új Front-end, Back-end rendszert és mobilapplikációt. 2. Modell esetében a dokkolórendszer fejlesztése vagy átépítése az Ajánlattevő feladata az üzembehelyezés előtt.

Ajánlattevő mind a két modell külön-külön történő megvalósíthatóságával kapcsolatban mutathat be megoldási javaslatot!

1. **Modell részletesen: amennyiben Ajánlattevő a jelenlegi dokkolórendszer alkalmazásával kapcsolatosan dolgoz ki modellt, úgy az alábbi Megrendelői elvárásoknak kell, megfeleljen:**

* Okoslakat: A szállítandó kerékpároknak rendelkeznie kell okoslakattal. A lakatoknak kommunikálniuk kell a központi szoftverrel, hogy a Felhasználók ezen keresztül tudják érintésmentesen kibérelni, illetve a bérlést követően leadni a kerékpárokat a gyűjtőállomások területén. Ezen felül minden okoslakatot GPS követési rendszerrel kell ellátni, mely alapján a Megrendelő arra jogosult munkatársai lekérdezhetik és vizuális megjelenítés mellett megtekinthetik a kerékpár útvonalát és annak aktuális pozícióját. Az okoslakatnak képesnek kell lennie egy későbbi geofence alapú hibrid rendszer kezelésére is, melyek során virtuális gyűjtőállomások kerülnének kijelölésre, fizikai dokkolók nélkül. Az okoslakatot legalább a szállítandó mobilapplikációnak nyitnia kell, de Megrendelő támogatja az NFC-vel történő nyitás lehetőségét is az applikáció mellett.
* Fújtgumi: A szállítandó kerékpárokkal szemben elvárás, hogy a teljes flotta fújtgumival legyen felszerelve, amely defektmentesítő szalaggal, vagy egyéb defektmentesítő technológiával legyen felszerelve.

1. Kérjük, mutassák be, milyen megvalósítása lehetséges az új, meglévő dokkolórendszerrel kompatibilis kerékpároknak?
2. Kérjük, tájékoztassanak arról, hogy az a tervezett GPS rendszer milyen pontosságú, milyen időközönként ad jelet a kerékpár?
3. Kérjük, mutassák be a szállítandó új kerékpárok milyen bérlési és lezárási funkciókkal rendelkezhetnek. Kérjük, hogy térjenek ki a kerékpárok lezárásához szükséges fizikai kialakításra és a szoftveres megoldásokra is.
4. Kérjük szíves visszajelzését azzal kapcsolatban, hogy vállalná-e az ellopott/megrongálódott kerékpárok eszközállományának visszatöltését az üzemeltetési időszak alatt?
5. **Modell részletesen: amennyiben Ajánlattevő új kerékpárokat szállít, melyek nem kompatibilisek a meglévő dokkolórendszerrel akkor a kidolgozott modell az alábbi Megrendelői elvárásoknak kell megfeleljen:**

* Megrendelő elvárása, hogy a szállítandó kerékpárok okoslakattal és fújt gumival legyenek felszerelve (részletesebb kifejtést lásd 1. Modellben)
* A meglévő dokkolóállások fejleszthetőek (átalakítással), vagy cserélhetőek annak érdekében, hogy a Vállalkozó által szállított kerékpárok a dokkolóállomásokat használni tudják.
* A dokkolók felújításával és cseréjével kapcsolatos Megrendelői elvárás, hogy a kerékpárok a dokkolóhoz zárhatóak legyenek olyan formában, hogy azokat bérlés nélkül elmozdítani ne lehessen. A fejlesztett vagy cserélt dokkoló rendszernek alkalmazkodnia kell a Budapesti közbringarendszer arculatába, és támogatnia kell az esztétikus megjelenést. Meg kell oldani a borulásgátlást minden kerékpár esetében, azaz a gyűjtőállomás területén a kerékpárrögzítést oly módon kell lehetővé tenni, hogy a kerékpárok ne legyenek eldönthetőek, ne borulhassanak fel.
* A dokkolórendszer átépítésénél elvárás, hogy a dokkolórendszer azonos méretű legyen a jelenlegi kialakítással, csak és kizárólag felépítményként alakítható ki.
* A dokkolórendszer átépítésénél a dokkolók rögzítése a jelenleg is alkalmazott rögzítési megoldással valósítható meg, felépítményként. (Mintaként csatoljuk a kialakításkor alkalmazott betondübel leírását lásd 3.a. sz. mellékletben.)
* A dokkolórendszer átalakítása során nem lehetséges az aszfalt, térkő vagy díszburkolat megbontása.
* A dokkolórendszer telepítése során a jelenleg kialakított furatelhelyezésekhez kell alkalmazni, új furat nem kialakítható!
* Dokkolórendszer működését úgy kell biztosítani, hogy ne igényeljen közmű ellátást (elektromos közmű csatlakozás)

1. Kérjük bemutatni azt a technológiát, amivel a szállítandó kerékpárok a gyűjtőállomás területén lezárhatók, olyan formában, hogy fizikailag, bérlés nélkül nem lehetséges elmozdítani, a kerékpárt úgy lehet rögzíteni, hogy az nem dől el. (Dokkoló rendszerünk leírása csatolva a meghívóhoz a 3. számú mellékletben).
2. Kérjük szíves visszajelzését azzal kapcsolatban, hogy vállalná-e az ellopott/megrongálódott kerékpárok eszközállományának visszatöltését az üzemeltetési időszak alatt?

**Front-end; Back-end és mobilapplikáció (Szoftveres környezet)**

Megrendelő által meghatározott cél a kerékpárok cseréje mellet a szoftveres környezet fejlesztése/cseréje is olyan módon, hogy dobozos szoftverrendszert szerez be (**Ügyfélkezelő rendszer, értékesítési rendszer, bérlés és leadást vezérlő rendszer, elszámolást indító rendszer, SAP adatkapcsolat, riportok**), azaz piaci környezetben jelenlegi is több éve (minimum 3 év) működő kulcsrakész szoftverrendszer (Front-end; Back-end, applikáció).

Jelenleg a back-end és a monitoring/helpdesk szoftver két különböző hátterű és fejlesztésű rendszer. A back-end egy külföldi gyártású szoftver, ami a regisztrációs, termékvásárlási, bérlési, leadási funkciókért és az ezekhez tartozó elszámolások kezeléséért, valamint a BKK számára küldendő adatokért felel. A monitoring/helpdesk szoftver külön környezetben, a mostani MOL Bubi rendszerre lett fejlesztve, az SLA funkcióit a back-end rendszerből kapott adatok alapján végzi.

**Back-end és Monitoring rendszer**

A Megrendelő elvárásai a monitoring rendszerrel kapcsolatban:

A monitoring rendszer figyelje a Bubi rendszer működését, automatikus hibajegyeket rögzítsen a rendszer rendelkezésére állásásról és kalkulálja az SLA-t. Ezek mellett riportolási/Dashboard lehetőséget is biztosít folyamatosan és visszamenőlegesen a rendszer aktuális állapotáról és a rendelkezésre állási mutatókról.

A Helpdesk rendszer a monitoring rendszer része. Ez felel a hibajegyrögzítési felületért, ez kerül beágyazásra az ügyfélfelületre ahol be tudják jelenteni a meghibásodott kerékpárokat, gyűjtőállomásokat esetlegesen dokkolókat is. A hibajegyek nyomonkövetése is ezen keresztül történik. A hibajegyek kategóriába sorolása, átkategorizálása és a feladatmegoldónak történő kiosztása is ezen rendszer része.

Elvárt működés például, hogy a gyűjtőállomás alacsony  telítettségéről  azaz, ha kevés a kerékpár, akkor a monitoring rendszer automatikus hibajegyet készít a Helpdesk rendszerben, mely alapján szervezhető a logisztika. Ha a kerékpár feltöltésre kerül, akkor a hibajegy lezárul és befejeződik az SLA számítás. A lezárt hibajegy bekerül az SLA kimutatásba. A fentiekből adódóan a Helpdesk és a monitoringrendszer egy rendszerben szokott kialakításra kerülni.

* A rendszer üzemeltetésével kapcsolatos összes alkalmazáshoz/modulhoz adatbázis szintű hozzáférés
* Helpdesk események rögzítése, priorizálása, átkategorizálása, naplózása és követése, illetve lezárása.
* Backend rendszerbe a már most is a Megrendelő tulajdonában lévő hardverek (terminálok/dokkolók) beilleszthetősége

1. Kérjük szíves visszajelzésüket azzal kapcsolatban, hogy rendelkeznek-e a fentebb felsorolt megrendelői igényeket tartalmazó monitoring megoldással?
2. Amennyiben nem rendelkeznek a Megrendelő fenti elvárásait teljesítő monitoring szoftverrel, úgy kérjük, mutassák be, milyen alternatív megoldást javasolnak kitérve legalább, de nem kizárólag az alábbi kérdésekre.

* Milyen Ticketing megoldást tud biztosítani az üzemeltetési feladatok lebonyolítására?
* Milyen Ticketing megoldást tud biztosítani az informatikai rendszerrel kapcsolatos hibák kezelésére?
* Szoftveresen lekövethetők-e a kerékpárok szerviz és raktár életútja?
* Milyen monitoring megoldást tud biztosítani a dokkoló állomások, kerékpárok és felhasználói szokásokkal kapcsolatban?
* Milyen riport készítési és/vagy dashboard lehetőségeket tudnak biztosítani?

1. Kérjük, mutassa be a szállítandó szoftver milyen back-end funkciókkal rendelkezik.
2. Kérjük, mutassa be a szállítandó szoftverrel milyen módon kezelhetőek a napi üzemeltetési feladatok. (Például, de nem kizárólag: kerékpárok logisztikájának szervezése, bérlések nyomon követése, ügyfelek regisztrációs folyamata, ügyfél regisztrációk riportolása, vásárlások riportolása, aktív felhasználók riportolása, napi utazásszámok, üzemképtelen kerékpárok mennyisége, előreláthatólag várható javítási időpontja, gyűjtőállomások státusza, szoftveres hibák)
3. Kérjük, tájékoztasson arról, hogy a szállítandó szoftverek esetében szükséges-e a BKK Zrt-nek hardverkörnyezetet biztosítania (IT infrastruktúra esetleges fejlesztési igényei)?
4. Kérjük, tájékoztasson arról, hogy a NAV Magyarországon hatályos előírásainak megfelelően legalább 10 adóévnyi adattárolását a BKK szerverein vagy Ajánlattevő saját hátérendszerében biztosítana? Amennyiben Ajánlattevő saját háttérrendszerében biztosítja az adattárolást, úgy Megrendelő számára folyamatos hozzáférést kell biztosítani az üzemeltetés teljes időszaka alatt.
5. Kérjük mutassa be, hogy milyen API-kal rendelkeznek (azaz, a Backend rendszer milyen API-kkal tud szolgálni a BKK esetleges jövőbeli fejlesztéseihez).

**Szabványos SAP kapcsolat, vagy API megoldás, pénzügyi funkciók**

Megrendelő jelenleg SAP ECC 6.0 verziószámú ERP rendszert használ. A következő 2 évben S4HANA rendszerre történő átállást tervez, melyhez a szállítandó szoftvernek szintén tudnia kell illeszkedni.

A Megrendelő elvárásai a gazdasági, pénzügyi funkciókkal kapcsolatban:

* Minden ügyfél részére számlát állít ki a BKK az SAP rendszerből.
* A Rendszerrel szemben elvárása NAV online adatkapcsolat működése. Jelenleg alkalmazott folyamat:

Nem magánszemélyként regisztrált ügyfél esetében a rendszerbe beírt adószám vagy csoportos adószám átadásra kell kerüljön a SAP rendszerbe, amely egy webszervíz segítségével kérdez be a NAV adatbázisába. Ott megtörténik az adószám ellenőrzése, a kapcsolódó név és cím adatokat visszaadja a SAP rendszernek, amely pedig átadja a Bubi szoftver részére. Így ezen adatok automatikusan kerülnek kitöltésre a nem magánszemélyként regisztrált ügyfél felületén.

* Magánszemélyként regisztrált ügyfél esetén, a rendszernek biztosítania kell a lehetőséget arra, hogy magánszemélyként regisztrált ügyfél esetében megadja a számla kiállításához minimálisan szükséges adatokat, legalább az általános forgalmi adóról szóló 2007. évi CXXVII törvény (továbbiakban: Áfa törvény), a számvitelről szóló 2000. évi C törvény és a 23/2014. (VI. 30.) NGM rendelet (továbbiakban: NGM rendelet) előírásainak megfelelően. Amennyiben a vonatkozó szabályozások megváltoznak, a rendszer legyen szabadon paraméterezhető a számlaadatok módosítása érdekében.
* A rendszerrel szembeni elvárás a jogszabálykövetés, melynek részeként kerül majd kezelésre a magánszemélyek részére kiállított számlák esetében a későbbiekben bevezetendő NAV online adatszolgáltatás.
* A szállítandó rendszernek ugyanazt az irányítószámfigyelést (országazonosító struktúrát alkalmazni) kell elvégeznie, mint ami a SAP rendszerben található.
* A rendszernek alkalmasnak kell lennie az értékesítések összesítésére, napi, heti, havi, éves riportok készítésére.
* A szállítandó rendszernek alkalmasnak kell lennie értékesítési, fizetési tranzakciók indítására, ügyfélfelület kezelésére. (pl. bérlet sztornózása, méltányosságból történő jóváírások kezelése). A fizetési és pénzügyi modulnak a fizetési műveletek adatainak megtekintését, ellenőrzését kell támogatnia.
* Bérletes ügyfél esetében, legyen lehetőség havi vagy akár több havi, tetszőleges időtartamú bérlet értékesítésére. A bérletes ügyfél bérlet díjának mértéke az Ajánlatkérő által szabadon paraméterezhető legyen.
* A rendszerrel szemben elvárás, hogy a bankkártya adatok megadása és Rendszerben történő tárolása megoldott legyen a későbbi terhelések érvényesítése érdekében. Az interneten keresztüli bankkártyás fizetések esetében a Rendszer feleljen meg a 3D secure előírásoknak.
* Fedezet nélküli tételek esetében az ügyfél felületen az ügyfél legyen képes kifizetni a tartozását. Ezt az adatot a rendszernek nem kell átadnia a SAP részére, csak riportálható adatnak kell lennie a könyvelési feladatok elvégzése érdekében.
* A rendszernek tudnia kell adatot átadni és adatot fogadni SAP rendszer felé és SAP rendszerből (input, output adatátadás), az adatkommunikációt státuszolni szükséges.

További feltétel, hogy a felmerült hibákról automata üzenetek továbbítása e-mail formájában, nap végén, a mail tartalmazza a hibás tranzakciók részleteit. Ennek a funkciónak kikapcsolhatónak kell lennie. A hibára futott tételek újra feladási lehetőségét is biztosítania kell (egyedi azonosító és annak státusza alapján ez megoldható).

* Az interface kapcsolatnak real-time online típusúnak kell lennie. Megrendelő elvárása a szabályos SAP SD számlázási folyamat biztosítása, az átadott adatokból első körben SD rendelésnek kell megképződnie, melyből az SAP SD automatikusan számlát generál és főkönyvileg lekönyvel. Ezekről külön státuszt szükséges készíteni.
* A bérletek és szolgáltatások kifizetésekor - annak sikerességétől függetlenül - a Bubi rendszer online átadja a számlázási rendelés készítéséhez szükséges adatokat az SAP rendszernek.
* Ajánlatkérő megadja az SD rendelés készítéséhez szükséges mezőket, azok műszaki tartalmát. A Bubi rendszer mezőiből és a SAP elvárt mezőiből mapping tábla összeállítása szükséges.
* A Bubi rendszernek olyan ismérvekkel szükséges adatokat biztosítania, listáznia, melyekkel POS, VPOS terminálon vagy egyéb fizetési rendszeren keresztül történt fizetések kapcsán a banktól vagy payment gateway szolgáltatótól kapott adatokkal az teljes körűen, egyértelműen egyeztethető, beazonosítható, így az eltérések automatikusan kimutathatók.
* Éves, vagy annál hosszabb időtartamú bérletek esetében a bevételek számviteli elhatárolása szükséges SAP-ban. Az érvényességi adatok alapján a Bubi rendszer szoftveréből riportra van szükség. Éves, vagy annál hosszabb időtartamú bérletek esetében szükséges a Bubi-ban letárolt összes adatot megjelenítő táblázat előállítása.

SAP SD interfész leírást lásd 5. sz melléklet.

1. Kérjük szíves visszajelzését azzal kapcsolatban, hogy a szállítandó szoftver alkalmas-e az Ajánlatkérő SAP 6.0 verziószámú rendszeréhez kapcsolódni a webszervizen keresztül?
2. Kérjük szíves visszajelzését abban, hogy a szállítandó szoftver alkalmas-e az S4HANA SAP rendszervezióhoz való csatlakozásra?
3. Kérjük visszajelzését azzal kapcsolatban, hogy a fenti Megrendelői elvárások a beszerzendő dobozos szoftverben működő képesek vagy egyedi fejlesztést igényelnek? Amennyiben egyedi fejlesztést igényelnek, úgy mennyi idővel nőhet meg az új rendszer üzembehelyezésének időigénye?

**Ügyfélapplikáció:**

A jelenleg alkalmazott ügyfélapplikációt a háttérendszert üzemeltető cég fejlesztette a MOL Bubi rendszer indulásakor, azóta nem történt fejlesztés.

A Megrendelő elvárása az újonnan szállítandó mobilapplikációval kapcsolatban:

* iOS és Andorid operációs rendszerekre, (opcionálisan Huawei AppGallery) díjmentesen elérhető legyen.
* Az alkalmazásnak szoftverkövetéssel kell rendelkeznie, legalább a legfrissebb és az azt megelőző 2 szoftververzión futnia kell.
* Az alkalmazásnak tudnia kell kezelnie:
  + bérlést
  + bérlés befejezését az esetlegesen jövőben bevezetendő hibrid gyűjtőállomáson
  + termék vásárlást és kapcsolódó információk megjelenítését (érvényességi idő)
  + regisztrációt
  + hibabejelentést
  + bérlési számla, egyenleg előzményeket
  + elfelejtett jelszó funkciót
  + intuitív, korszerű és felhasználóbarát UI/UX
  + interaktív térkép
  + Push notification és/vagy applikáción belüli üzenetfogadás
  + Opcionálisan képesnek kell lennie kampányok, marketingakciók szervezésére, Geofence játékokra funkció biztosítására

1. Kérjük, mutassa be, hogy milyen dobozos terméknek minősülő applikációt javasol a fentiekben megfogalmazott elvárások teljesítésére.
2. Kérjük szíves visszajelzését azzal kapcsolatban, hogy a javasolt applikáció mely platformokkal kompatibilis (IOS, Android)?
3. Kérjük mutassa be, hogy a Huawei AppGallery-re történő fejlesztés árfelhajtó hatású-e?
4. Kérjük szíves visszajelzését azzal kapcsolatban, hogy a Bubi applikációban és weboldalon tud-e interaktív térképet megjeleníteni, amennyiben igen úgy kérjük, tájékoztasson minket arról, hogy milyen térképi megoldással rendelkezik a szoftverük.
5. Kérjük szíves visszajelzését abban, hogy van e lehetőség a térképi elemek/adatbázisok Megrendelő oldali módosítására?

**Fizetési rendszerek:**

1. Kérjük, mutassa be, hogy Pay as You go (eseti felhasználók esetében: például turisták) illetve Flat rate (Állandó ügyfelek: kuponos hozzáférés biztosítása, vagy alacsony költség fejében tartós hozzáférés biztosítása) fizetési modellek esetén alkalmazott díjszabásokkal kapcsolatban milyen megoldásokat látnak megvalósíthatónak, annak érdekében, hogy az egyes használatokat követően az utólagos bankkártyás terhelések megvalósíthatók legyenek (Például bankkártyás fizetés, payment gateway rendszerek)?
2. Kérjük mutasson példát arra, milyen lehetőségek állnak rendelkezésére a Megrendelőnek abban az esetben, amennyiben a beterhelésre váró bankkártyán nincs fedezet, más rendszerekben milyen módon kezelik?
3. Milyen fizetési, elszámolási megoldásokat alkalmaznak más városokban? Amennyiben többféle megoldás is lehetséges, a különböző modellek közül melyiknek van árfelhajtó szerepe, illetve van-e olyan, amelyiknek megvalósítása lényegesen megnövelné az ajánlatnak megfelelő új rendszer üzembehelyezési idejét? Ajánlatkérő szempontjából a rövidebb implementációs időszak a preferált.
4. Kérjük, mutassa be tapasztalatai alapján, hogy a 29. kérdésre válaszul bemutatott modellek közül melyik rentábilis?
5. Kérjük, tájékoztasson arról, hogy a piacon működő dobozos szoftverként megvásárolható rendszerek esetében létezik-e olyan megoldás, ami a backend oldalról teszi lehetővé az azonnali, bankkártyára történő visszafizetéses tranzakciókat?

**Kerékpárok üzemeltetése:**

Megrendelő elvárása, hogy az SLA-ban későbbiekben meghatározott mutatóknak megfelelően üzemszerűen működjenek a kerékpárok a nap 24 órájában az év minden napján.

Jelenleg a Megrendelő tulajdonában van 3 db gépjármű (Fiat Doblo), 3 db gépjárműhöz csatolható kerékpárszállító utánfutóval, 4 darab karbantartói kerékpár és a hozzájuk rögzíthető kerékpárszállító utánfutó. Ezen gépjárműveket és utánfutókat az üzemeltetési költség csökkentése érdekében opcionálisan az Ajánlattevő rendelkezésre bocsátjuk az üzemeltetési tevékenységhez.

1. Kérjük, tájékoztasson arról, hogy rendelkezik-e a kerékpárok szervizeléséhez szükséges műhely(ek)el. Amennyiben nem rendelkezik ilyennel, úgy mennyi időt vesz igénybe a szerviz kialakítása, befolyásolja-e az új rendszer üzembehelyezési idejét?
2. Kérjük, mutassa be, hogy milyen modell(ek)ben üzemeltetné a Bubi kerékpárjait, hogyan oldaná meg a logisztikát. Ehhez kapcsolódóan mutasson be 2 üzemeltetési referenciát 2 különböző városból (Logisztika módja, gyakorisága, üzemeltetett kerékpárok száma, regisztrált felhasználók száma, átlag napi utazási idő).
3. Opcionálisan kérjük, tájékoztasson minket arról, hogy üzemeltet-e egyéb rendszerek keretén belül gyermek szállítására alkalmas kerékpárt, gyerekkerékpárt, cargo biciklit, mozgássérülteknek kialakított kerékpárt.
4. Kérjük mutassa be, hogy a jelenleg Bubi rendszerben üzemeltetett kerékpárokat tudja-e hasznosítani?

**Gyűjtőállomás és Dokkolók üzemeltetése**

Megrendelő jelenleg 3342 darab kerékpár rögzítésére alkalmas dokkolóval (a dokkolók műszaki leírását lásd 3. sz. melléklet) rendelkezik 158 gyűjtőállomáson.

1. Kérjük, mutassa be, hogy milyen modell mentén üzemeltetné a gyűjtőállomásokat?
2. Kérjük, hogy tájékoztasson arról, hogy a bemutatott modell(ek)ben a gyűjtőállomások eszközeinek áthelyezhetősége mennyire rugalmas?

**Üzemeltetési tevékenység elszámolása:**

Flat rate elszámolási modell:

Megrendelő egy meghatározott fix éves üzemeltetési díjat fizet a komplett rendszer üzemeltetésére, amely fix díj minden az üzemeltetés során felmerülő költséget, ráfordítást tartalmaz. A Megrendelő által meghatározott Flat rate modell sajátossága, hogy a BKK Zrt. havi 25 000 darab hozzáférést biztosít a közösségi közlekedési bérlettel rendelkező ügyfelei, vagy a BKK által meghatározott ügyfelek számára, azonban ez a rendelkezés nem jelenti azt, hogy a 25 000 hozzáférés minden hónapban felhasználásra kerül az ügyfelek által.

Ezen havi 25000 db hozzáférés költsége a fix üzemeltetési díjban benne foglaltatik.

Bubi rendszer 2019 és 2020. évi statisztikája a meghívó 4.a. és 4.b.sz. mellékleteként csatolásra került.

1. Kérjük, mutassa be, hogy a fenti Flat rate modellen felül milyen alternatív elszámolási modelleket tudnak javasolni?

**SLA**

A Megrendelő minimum teljesítendő elvárása a rendelkezésreállással kapcsolatban:

* A teljes rendszer vonatkozásában a minimum SLA szint 98% üzemszerű működése minden hónapban (vonatkozik a terminálokra, dokkolókra, kerékpárokra, szoftverekre és a mobilapplikáció rendelkezésre állására is).
* Minden egyes gyűjtőállomáson legalább 3 kerékpár legyen elérhető egyidőben, amennyiben kevesebb kerékpár elérhető, úgy 45 percen belül kerüljön feltöltésre az adott gyűjtőállomás legalább 3 elérhető, üzemképes kerékpárra.
* Rendeltetésszerű használatra nem alkalmas kerékpárok maximum 2 nap alatt kerüljenek újra üzemképes állapotba (javítási, karbantartási határidő).
* A rendszerben az elérhető kerékpárok száma ne csökkenjen a teljes kerékpár állomány 85%-a alá.

1. Kérjük, tájékoztasson arról, hogy mely SLA elvárás lehet árfelhajtó hatású az üzemeltetés vonatkozásában.
2. Kérjük tájékoztasson arról, hogy üzemeltetési szempontból árcsökkentő hatású e az a kerékpárok rendelkezésre
3. **Szerződéses keretrendszer, közbeszerzés folyamata**
4. Kérjük, tájékoztasson arról, hogy milyen modellben látnak lehetőséget az implementációs időszakra vonatkozó időmegtakarításra (leggyorsabban történő üzembehelyezésére).
5. Kérjük, tájékoztassanak arról, hogy milyen modellben látnak lehetőséget a beruházási és/vagy az üzemeltetési költségmegtakarításra.
6. Kérjük, hogy mutassa be, hogy milyen árfelhajtó vagy árcsökkentő hatásokkal bírhatnak egyes megrendelői elvárások.
7. Kérjük, hogy mutassa be, hogy milyen árfelhajtó vagy árcsökkentő hatásokkal bírhatnak különböző üzemeltetési időszakok (elsősorban 3+2 év; 5 év; 7 év).
8. Kérjük, hogy mutassa be, hogy milyen formában tudja biztosítani a Megrendelő számára a Licenceket, jogosultságokat, esetleges forráskódokat.
9. Kérjük, hogy mutassa be tervezett ütemtervvel a megvalósítható új modellek üzembehelyezési időigényét.
10. Kérjük, tájékoztasson arról, hogy esetleges bővítési lehetőségeket milyen módon lát megvalósíthatónak az üzemeltetési modell(ek)ben az üzemeltetési időszak alatt? (Bővítés, sűrítés, kerékpárszám növelés, opciós lehívás.)